ธปท.แจ้งยอดธนาคารปิดสาขาน้ำท่วมจ.สกลนคร
ธปท.แจ้งยอดธนาคารขอปิดสาขาน้ำท่วมในสกลนคร ของแบงก์รวม 15 แห่ง และธนาคารรัฐอีก 2 แห่ง
1 ส.ค. 2560

ธปท.แจ้งยอดธนาคารขอปิดสาขาน้ำท่วมในสกลนคร ของแบงก์รวม 15 แห่ง และธนาคารรัฐอีก 2 แห่ง  นายสมบูรณ์ จิตเป็นธม ผู้ช่วยผู้ว่าการ สายนโยบายสถาบันการเงิน ธนาคารแห่งประเทศไทย (ธปท.) กล่าวว่า ข้อมูลสาขาของ ธนาคารพาณิชย์ (ธพ.) ที่ได้รับผลกระทบจากอุทกภัย และ มีการแจ้งขอหยุดทำการชั่วคราวในพื้นที่ภาคตวันออกเฉียงเหนือ (ภาคอิสาน) ในช่วง 28 ก.ค.60 ถึงปัจจุบัน มีการขอปิดสาขาเฉพาะในจังหวัดสกลนคร ซึ่งมีการขอหยุดทำการชั่วคราวทั้งหมด 15 สาขา จากสาขาที่เปิดทำการในจังหวัดสกลนคร ทั้งหมด 40 แห่งด้านสถาบันการเงินเฉพาะกิจ หรือ ธนาคารรัฐ (SFIs) หยุดทำการชั่วคราว 2 สาขา ในจังหวัดสกลนคร คือ สาขาของธนาคารเพื่อการเกษตรและสหกรณ์การเกษตร และธนาคารอิสลามแห่งประเทศไทย ในขณะที่ ธนาคารรัฐแห่งอื่นยังคงเปิดทำการปกติ จากสาขาของธนาคารรัฐท้งหมด 31 แห่ง